Αφορά σε χώρες της Ευρωπαϊκής Ενωσης μέσω του «Erasmus»

Πρόγραμμα για τη διασυνοριακή ανταλλαγή νέων επιχειρήσεων .

Το ευρωπαϊκό πρόγραμμα «Erasmus Νέοι Επιχειρηματίες» είναι ένα πρόγραμμα διασυνοριακής ανταλλαγής, το οποίο προσφέρει σε νέους ή φιλόδοξους επιχειρηματίες.

Την ευκαιρία να αποκομίσουν γνώσεις από έμπειρους επιχειρηματίες, οι οποίοι διευθύνουν μικρές επιχειρήσεις σε άλλες χώρες της Ευρωπαϊκής Ενωσης, έχουν οι νέοι ή οι φιλόδοξοι επιχειρηματίες μέσω της αξιοποίησης του ευρωπαϊκού προγράμματος διασυνοριακής ανταλλαγής «Erasmus Νέοι Επιχειρηματίες».

Η ανταλλαγή εμπειριών πραγματοποιείται κατά τη διάρκεια της παραμονής κοντά στον έμπειρο επιχειρηματία (επιχειρηματία υποδοχής: ΕΥ), γεγονός που βοηθά το νέο επιχειρηματία να αποκτήσει τις απαραίτητες δεξιότητες για τη διοίκησης μιας μικρής επιχείρησης.

Το πρόγραμμα χρηματοδοτεί την παραμονή για νέους και εν δυνάμει επιχειρηματίες σε μμε άλλων χωρών της Ε.Ε. Σημειώνεται ότι το ελάχιστο απαιτούμενο χρονικό διάστημα παραμονής καθορίζεται στον ένα μήνα. 

Πώς λειτουργεί 

Η σύνδεση μεταξύ Νέου Επιχειρηματία (ΝΕ) και Επιχειρηματία Υποδοχής (ΕΥ) θα πραγματοποιείται με τη βοήθεια του τοπικού γραφείου υποστήριξης και εταίρων που συμμετέχουν, οι οποίοι και έχουν αναλάβει τον ενεργό ρόλο συστηματικής υποστήριξης όλων των υποψήφιων συμμετεχόντων, από τη στιγμή που θα εκδηλώσουν το ενδιαφέρον τους για συμμετοχή μέχρι και την τελική ολοκλήρωση της ανταλλαγής.

Ολοι οι ενδιαφερόμενοι μπορούν να κάνουν αίτηση για συμμετοχή στο πρόγραμμα μέσω της ιστοσελίδας www.erasmus-entrepreneurs.eu αλλά και να επικοινωνήσουν απευθείας με το γραφείο υποστήριξης. Το γραφείο υποστήριξης και οι συμμετέχοντες στη συνέχεια θα διευκολύνουν το «ταίριασμα» - σύνδεση μεταξύ ΝΕ και ΕΥ.

Από τη στιγμή που οι εμπλεκόμενοι φορείς συμφωνήσουν για όλες τις λεπτομέρειες της επίσκεψης (σχέδιο δράσης, καθήκοντα, υποχρεώσεις, κτλ), η τοποθέτηση στο εξωτερικό για το ΝΕ μπορεί να ολοκληρωθεί.

Σε ποιους απευθύνεται 

* Νέοι επιχειρηματίες: Νέοι επιχειρηματίες οι οποίοι προγραμματίζουν να ιδρύσουν την επιχείρησή τους ή έχουν ήδη ξεκινήσει την επιχείρησή τους μέσα στα τελευταία τρία έτη. Η επιχείρηση μπορεί να ανήκει σε οποιοδήποτε επιχειρηματικό κλάδο. Οι ΝΕ πρέπει να επιδείξουν ένα σοβαρό εκπαιδευτικό και επαγγελματικό υπόβαθρο και μια δέσμευση για μια βιώσιμη επιχειρησιακή ιδέα. 

* Επιχειρηματίες υποδοχής: Οι επιχειρηματίες υποδοχής είναι πεπειραμένοι επιχειρηματίες, οι οποίοι έχουν διακριθεί είτε ως ιδιοκτήτες είτε ως μάνατζερ μικρομεσαίων επιχειρήσεων.

Ποια είναι τα οφέλη 

Τα οφέλη για τους νέους επιχειρηματίες είναι:

* Να μάθουν από έναν πεπειραμένο επιχειρηματία σε μια άλλη χώρα της Ε.Ε. πώς να αποκτήσουν τη γνώση σχετικά με την ίδρυση και τη διοίκηση μιας μμε.

* Να αναπτύξουν διεθνείς «συνδέσεις» και να αποκτήσουν γνώση των ξένων αγορών.

* Να επωφεληθούν από πιθανές συνεργατικές επενδυτικές ευκαιρίες και την ανάπτυξη διασυνοριακών αγορών.

* Να κερδίσουν από την επαφή τους σε ένα νέο επιχειρηματικό περιβάλλον και μια διαφορετική κουλτούρα.

* Να μάθουν για την εσωτερική αγορά της Ε.Ε. ή/και του νομοθετικού πλαισίου που ισχύει σε μια άλλη χώρα της Ε.Ε.

* Να επωφεληθούν σημαντικής πρακτικής και οικονομικής βοήθειας προτού εγκατασταθούν στο εξωτερικό, καθώς και συστηματικής βοήθειας κατά τη διάρκεια της παραμονής τους στη χώρα του εξωτερικού, καθώς και μια επιχορήγηση της Ευρωπαϊκής Επιτροπής για τα έξοδα ταξιδιού αλλά και της διαμονής κατά τη διάρκεια της παραμονής τους στο εξωτερικό.

Τα οφέλη για τον επιχειρηματία υποδοχής είναι:

* Να εργαστούν με ένα σοβαρό, αφοσιωμένο και παρακινημένο νέο επιχειρηματία που θα συνεισφέρει στην επιχείρησή με νέες ιδέες και απόψεις.

* Να έχουν πρόσβαση σε νέες δεξιότητες και καινοτόμο γνώση που παρέχονται από το νέο επιχειρηματία.

* Να επωφεληθούν γνωρίζοντας τόσο τις ξένες αγορές όσο και την εσωτερική αγορά της ΕΕ - συμπεριλαμβάνοντας τις επιχειρησιακές επαφές - αλλά και από τις αυξανόμενες ευκαιρίες διεθνοποίησης της επιχείρησής τους.

* Να αξιοποιήσουν πιθανές ευκαιρίες άμεσης επιχειρηματικής συνεργασίας με το νέο επιχειρηματία της άλλης χώρας.

* Να εκμεταλλευτούν ευκαιρίες δικτύωσης με άλλους πεπειραμένους επιχειρηματίες από άλλες χώρες της ΕΕ και έτσι να γίνουν μέλος ενός δυναμικού πανευρωπαϊκού επιχειρηματικού δικτύου επιτυχημένων επιχειρηματιών.

Πληροφορίες



* Ηλεκτρονικά στην ιστοσελίδα: www.erasmus-entrepreneurs.eu

* Σημεία Επαφής για την Ελλάδα: Asset Technology, Γιολδάση και Ρουμπέση 2 11744 Αθηνα, Υπεύθυνος: Στυλιανός-Μάνος Ανδρεάδης Τηλ.+30 2109273118 begin_of_the_skype_highlighting [image: image2]+30 2109273118 ΔΩΡΕΑΝ  end_of_the_skype_highlighting asset-tec@ath.forthnet.gr

* Ελληνο-Ιταλικό Επιμελητήριο, Μάρβης και Αβέρωφ 4 0433 Αθήνα, Υπεύθυνος: Παναγιώτης Βαμβακάρης Τηλ.+30 2107213209 begin_of_the_skype_highlighting [image: image3]+30 2107213209 ΔΩΡΕΑΝ  end_of_the_skype_highlighting, panos.vamvakaris@italia.gr

* Ίδρυμα Τεχνογίας και Έρευνας, Νικολάου Πλαστήρα 100 70013 Ηράκλειο, Κρήτη. Υπεύθυνος: Αρτέμης Σαιτάκης Τηλ .+30 2810391908 begin_of_the_skype_highlighting [image: image4]+30 2810391908 ΔΩΡΕΑΝ  end_of_the_skype_highlighting, saitakis@stepc.gr 


